***Харолд 220504***

**Ауыр мінезді адамдармен сөйлесуге арналған нұсқаулық**

***"Ол өзін босату үшін пара берер ме деп үміттеніп, Пауылды жиі-жиі алдыртып, сөйлесіп отырды"***

***(Елшіл. істері 24:26)***

Сіздің өміріңізде бір ауыр мінезді адам бар болған кезде не істей аласыз? Шын мәнінде, сондай адамдар кімде жоқ деп ойлайсыз? Бұндай жағдайда, сізде негізгі төрт жол бар. Сіз одан алыстай аласыз, немесе, мүмкін оның қиын мінезіне ренжіп, оны елемей, назар аудармай коюыңызға болады, немесе екеуіңіздің араңызда біраз арақашықтық сақтай аласыз (бұл сізге бұл жағдаймен өмір сүруге мүмкіндік береді) немесе ауыр мінезді адамға жауап бере аласыз, бұл сізге жағдайдың ауыртпалығына төтеп беруге мүмкіндік береді. Әдетте бұл жол, сол ауыр мінезді адам шынымен сіздің ең соңғы жүйке жүйеңізді жұқарта бастаған кездегі ең дұрыс және қанағаттанарлық әрекет болып табылады.

Бұлардың кейбіреулері айқын болғаны соншалықты, сіз: «Иә, мен мұны бұрыннан білемін!» дей аласыз. Бірақ адреналин айдай бастағанда, қолдарыңыз терлеп, қан қысымыңыз көтерілгенде, сіз өзіңіз өміріңіздегі дәл сол ауыр мінезді адам сияқты әрекет ете бастайсыз.

Ауыр мінезді адаммен қарым қатынас жасаудағы №1 нұсқау: «Оны сондай адам болуға итермелейтін нәрсені түсінуге тырысу». Неліктен осы адам сондай қиын? Бұның көптеген себептері болуы мүмкін. Кейбіреулер өмірлерінде сіз білмейтін үлкен мәселелермен күресіп жүрулері мүмкін. Некелері бұзылып жатады. Баласы ауырып қалады. Немесе мүлдем бала көтере алмай жүреді. Кейбір адамдар бала кезінен жараланған эмоционалды түрде мүгедек болып келеді. Ауыр мінезді болып көрінетін адам шынымен де ондай емес, жай ғана оның бойына ауыр жағдай түскен болар.

Психиатр, доктор Карл Меннингер, балықшы салған ілгекті жұтып қойған балықтың мысалын қолданды. Балықшы қармақтың жібін айналдыра бастағанда, балық суда айналып кетті. Басқа балықтар сол балықтың айналғанына қарап: «Ол басқаша, біртүрлі жүзеді екен; ақымақ екен!» деп айтқан екен. Бірақ олар барған сайын тарылып бара жатқан жіпті көре алмады.